|  |  |
| --- | --- |
| Numri i lëndës: | 2019:106924 |
| Datë: | 18.07.2019 |
| Numri i dokumentit:  | 00416855 |

**P. nr.509/19**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit K. S , sipas aktakuzës së PTH-së D.P. në Pejë PP/II. nr.1109/19 të dt.28.5.2019 për shkak të veprës penale: legalizim i përmbajtjes së rreme nga neni 395 par 2 të KPRK-së , pas përfundimit të shqyrtimit fillestar , publik dhe me gojë, të mbajtur në pranin e të pandehurit K. S , interpreti Vullnet Ukaj , mbrojtësit të tij av. Bujar Berdynaj dhe të prokurorit të shtetit me dt.18.7.2019 ka marrë dhe botërisht ka shpallë këtë :

**A K T GJ Y K I M**

**I pandehuri K. S, i lindur ..., në N, i biri i O.P. K dhe i nënës M e gjinisë S , me vendbanim në W .. P-N, Norvegjez, Shtetas i Norvegjisë, gjendet në paraburgim që nga data 15.05.2019 e tutje**

**ËSHTË FAJTOR**

Për arsye se:

 Me dt. .. rreth orës ... , në P pikërisht në stacionin policor , ve në lajthim organin kompetent respektivisht policinë , duke përdorë dokument të rremë , në atë mënyrë që me rastin e procedimit nga ana e të dyshuarit ( lidhur m e veprën penale dhunë në familje), prezanton identitet të rremë përmes paraqitjes së pasaportës së vëllait të tij binjak në emër të Ch. S , ndërsa me dt. .., nga ana e policisë së Kosovës përmes zyrës për bashkëpunim ndërkombëtar , është vërtetuar se identiteti i tij i vërtetë është K. S .

-me çka ka kryer vepre penale : legalizim i përmbajtjes së rreme nga neni 395par 2 të KPRK-së .

Andaj gjykata duke u bazuar në nenin 41,42,43,45,46, 47 dhe nenit 395 par 2 të KPRK-së, të pandehurin,

**E GJYKON**

Me dënim burgu në kohëzgjatje prej 65 ditësh ( prej dt. 15.5.2019 e deri me dt. 18.07.2019 ) e të cilën dënim i pandehuri veç e ka vuajtur!.

I pandehuri për shkak të gjendjes së varfër ekonomike lirohet nga pagimi i paushallit gjyqësor dhe të shpenzime e tjera procedurale

 Të pandehurit paraburgimit i hiqet sot me dt. 18.7.2019 në ora 16:00.

**A r s y e t i m**

Prokuroria Themelore në Pejë me dt.24.4.2019 kundër të pandehurit K. S , ka ngritë aktakuzë PP/II. nr.1109/19, për vepër penale: legalizim i përmbajtës së rreme nga neni 395 par 2 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale.

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, mbrojtësit të tij , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme , dhe gjendjen jo të mirë ekonomike të të pandehurit – i njëjti është mbajtës i vetëm i familjes prej 3 anëtarësh dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

 Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së.

Vendimi mbi ndërprerjen e paraburgimit është marrë konnform nenit 367 par 1 pika 1.2 dhe par 6 të KPRK-së.

 Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë D.P. datë.18.7.2019.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .